Diari Oficial de la Generalitat Valenciana


Sumari del DOGV 8400, del 10-10-2018 (2018/9260)

RESOLUCIÓ de 4 d'octubre de 2018, del director general del Servei Valencià d'Ocupació i Formació, per la qual es prorroga una beca per a la realització de pràctiques professionals a Brussel·les.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9260


Data del document
:   04-10-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 d'octubre de 2018, del director general del Servei Valencià d'Ocupació i Formació, per la qual es prorroga una beca per a la realització de pràctiques professionals a Brussel·les. [2018/9260]  
El Servei Valencià d'Ocupació i Formació, en el marc de la política dirigida a fomentar la formació complementària dels acabats de graduar a través de la realització de pràctiques professionals, va convocar la concessió d'una beca per a la realització de pràctiques professionals a Brussel·les, mitjançant Resolució de 8 de juny de 2017, del director general del Servei Valencià d'Ocupació i Formació (DOGV 8064, 16.06.2017).  
Per Resolució de 27 d'octubre de 2017, del director general del Servei Valencià d'Ocupació i Formació (DOGV 8160, 31.10.2017), es va adjudicar la beca per a la realització de les pràctiques esmentades, per un període de dotze mesos a comptar des de l'1 de novembre de 2017 fins al 31 d'octubre de 2018.   
Per Resolució de 3 de setembre de 2018, del director general del Servei Valencià d'Ocupació i Formació (DOGV 8377, 06.09.2018) es va acceptar la renúncia com a becari per a la realització de pràctiques professionals a Brussel·les de Mathieu Thierry Demares, amb efectes de l'1 d'octubre de 2018, i es va concedir una nova beca pel temps restant a Anna Sanramón Jiménez amb DNI[...]021N, per figurar en primer lloc en la borsa de reserva que es va constituir a aquest efecte.  
Segons el que es disposa en l'article 3.1 l'Ordre 1/2017, de 18 de gener, de la Conselleria d'Economia Sostenible, Sectors Productius, Comerç i Treball, la duració de les beques serà de dotze mesos. No obstant això, podrà prorrogar-se, sense necessitat d'una nova convocatòria, per un període màxim de 12 mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o ho aconselle.  
Com que hi ha consignació pressupostària suficient amb càrrec a la línia subvenció S3046000, «Beques de formació», del capítol IV, subprograma 322.59 del pressupost del SERVEF per a l'exercici 2018 i el seu equivalent en el pressupost per a l'exercici 2019, és possible prorrogar la beca esmentada des de l'1 de novembre de 2018 fins al 31 d'octubre de 2019.  
Per tot això, i en exercici de les facultats que legalment tinc conferides, resolc:  
  
Primer  
Prorrogar la beca concedida a Anna Sanramón Giménez o persona que la substituïsca, per a la realització de pràctiques professionals a Brussel·les, en les mateixes condicions establides en la Resolució de 8 de juny de 2017, del director general del Servei Valencià d'Ocupació i Formació, per la qual es va convocar (DOGV 8064, 16.06.2017).  
  
  
Segon  
El període de pròrroga serà de dotze mesos i s'iniciarà amb efectes del dia 1 de novembre de 2018 i finalitzarà el 31 d'octubre de 2019, tots dos inclosos. La part de la pròrroga corresponent a 2019 estarà condicionada a l'existència de crèdit adequat i suficient en l'exercici indicat.  
  
La publicació d'aquesta resolució produeix els efectes de notificació a les persones interessades, d'acord amb el que disposen els articles 40 i 46 de la Llei 39/2015, d'1 d'octubre, del procediment administratiu comú de les administracions públiques.  
Contra aquesta resolució, que posa fi a la via administrativa, es pot interposar recurs de reposició davant de l'òrgan que ha dictat l'acte, en el termini d'un mes comptat a partir de l'endemà de la publicació, o bé recurs contenciós administratiu d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 d'octubre de 2018.- El director general del SERVEF: Enric Nomdedéu i Biosca.